Reglerne om prismarkedsføring skal sikre en fair konkurrence og sikre forbrugere mod vildledning.
Reglerne om prismarkedsføring i markedsføringsloven sætter blandt andet grænser for hvor ofte og med hvilke intervaller produkter må sættes på tilbud, og hvordan erhvervsdrivende i øvrigt må markedsføre priser.
Såfremt et produkt markedsføres med priser, som indikerer en besparelse, fx ved brug af ”før og nu priser”, er det som udgangspunkt et krav, at produktet har været solgt til ”før prisen” i en periode på minimum 6 uger.
Reglerne om prismarkedsføring regulerer også prisbesparende udsagn, og har blandt andet betydning for, hvordan produkter kan sælges med mængderabatter og i pakketilbud.